L'alpinismo ye una disciplina esportiva que naixe en os Alpes en zaguerías d'o sieglo XVIII y que se basa en a superación d'as dificultatz en a puyada y baixada d'una montanya. Ye tamién o conchunto de tecnicas, conoiximientos y habilidatz orientadas a la reyalización d'iste obchectivo. L'alpinismo no ye un simple esporte, ya que deriva d'una antiga actividad exploratoria d'o ser humano y como tal cuenta con una historia y tradicions muit importants que determinan una etica bien definida, que ye a parti entre ista disciplina y atras formas de torismo d'aventura. Amás, qui lo practica, lo considera como un verdadero estilo de vida y una forma d'experimentar y interpretar o mundo que mos rodia.